Foyth bár Argentínában született, lengyel származású, így jogosult lett volna a lengyel válogatottat képviselni, ő azonban a dél-amerikai nemzeti csapat mellett döntött. Az U20-as argentin válogatottban 12 mérkőzést játszott, ebből kilencet a 2017-es Dél-amerikai Ifjúsági Tornán, hármat pedig a 2017-es U20-as világbajnokságon. Első mérkőzését a felnőtt válogatottban 2018. november 16-án játszotta Mexikó ellen, jó teljesítményének köszönhetően pedig behívták a 2019-es Copa Américára. A tornán a harmadik helyet sikerült elérniük.